
sa 

Bo sitio ideaal pa ST D R E- £ eo 

Da 

CHAIN 


fin di siman, kier desea su clientela i henter pueblo E 
di Aruba un FELIZ PASCU GRANDI. SaaS 


ta desea su clientela y henter 
comunidad di Aruba un 


feliz pascu grandi 

SAN NICOLAS (net pa zuid di creacion i fitting 


Lago Sport Park) 

extra ordinario 
Abó tambe nos 

Re 


BERTHA GEERMAN 


Bertha 


introduccion 
di Yoga 

na Aruba 
tabata hopi 
duro 


Geerman 


Durante e luna aki nos tabata tin e okasion di por a 
bishita e center di Yoga cual ta mihor konoci komo 
”ARUBA HEALTH CENTRE OF YOGA.” 

Esaki a sosode riba un diasabra sumamente fresko i 
agradabel. Nos a jega mas o menos 3'or di atardi, na 
unda nos a haja ta sperando nos Sra. Bertha GEER- 
MAN, Directora di e Centro i Institucion i tambe e 
otro maestronan respectivamente Srta. Martijn, Sra. 
Diaz, Srta. Lucy Carion i Sr. Marques. 

Sra. Directora a pidi nos pa kita nos zapato i lage di- 
lanti, esaki pa no susha e tapijt na unda e alumnonan 
ta tuma les i ejercicio. 

Drentando e edificio, inmediatamente nos a kuminsa 
tira un bista rond pa haja un mihor idea di esaki. Na 
muraja mi por a mira basta diploma di e senjora, tam- 
be algun cuadronan di Santa Crucificado, un borchi 
grandi ku palabranan ku ta concerni Yoga i tambe 
potret di e Maestro di Yoga, Swami Yotin Maya Nan- 
do. Den background tabata tin musica instrumental, 
pero suave. Tur kos ta silencioso. Hasta e bosnan di e 
personanan den e edificio. 


AMBIKA 


Sra. Bertha Geerman, naci dia 6 juni 1923, ta e Direc- 
tora. Dia ela gradua finalmente, e a ricibi e nomber 
”AMBIKA”, na cual nomber tur su almunonan ta 
conose i tambe e otro maestronan. Riba e borchi den e 
edificio ta para skirbi ku letternan grandi: Nomber di 


nos maestra ta ”AMBIKA”. Esaki bo ta haje ora bo 


jega cierto grado den Yoga i si nan wak ku bo a per- 
servera i si bo trabou ta noble. 


INTRODUCION 


Komo introducion promer ku e entrevista a tuma lu- 
gar, e maestronan a hasi algun demostracion majes- 
tralmente, unda nos mester bisa ku door di Yoga cual- 
quier persona ta tene su curpa den un condicion suma- 
mente liher i flexible. Tabata di aprecia di por mira 
Sra. Bertha Geerman, un senjora di 51 aña di edad 
duna algun ejercicio ku hopi rapides. Pa tur ejercicio 
Sra. Geerman a duna un splicacion i tur ejercicio tin su 
efecto. Tambe pa kada enfermedad ku bo por ta sinti, 
tin un sistema pa hasi ejercicio. 


ESTUDIO 


Bertha, ”Ambika”, a studia na Pto. Rico. Esaki a dura 
6 aña. Tabata un sacrificio grandi, pasobra e mester a 
viaja kada bes pa Pto. Rico pa asisti na e lesnan. Pero 
manera e mes ta bisa si bo kier logra algo, semper 
esaki ta hiba kuné hopi courashi, sacrificio i fé. 

Na tur e tin 10 aña kaba den YOGA. ”Aruba Health 
Centre of Yoga” tin 3 aña activamente. Pa bo sigui e 
curso di Yoga na un Instituto bo mester por tin alo 
menos un studia academico, pero e no mester ta di e 

"HONG KONG RESTAURANT” 
Tel. 2966 - 


"HONG KONG RESTAURANT” 


e promer restaurant di calidad aki na Aruba 
y tambe e promer den servicio. 


"HONG KONG RESTAURANT” 


ta facil pa localisà, pasobra e ta situa na e 
entrada di e cajanan principal di Aruba. 


"HONG KONG RESTAURANT” 


habri for di 11'or te 11'or di anochi. 


PA TUR BO EMBALAJE 
DESPACHO Y TRANSPORTENAN 


holman & van eerden 


contractors - packers - movers 
guyabastraat 20 - p.o.b. 652 - aruba n.a.. 


Casnan bonita i luhoso ta rijs manera padestoel 
aki na Aruba i den Antiyas. Tur hende ta pensa 
riba un decor especial i stranjo pa nan sala, pero 
"CASA BRION” ta kita e dolor di cabes aki for 
di bo pasobra nan a kaba di ricibi set di sala for 
di CANADA den wetlook i tela, set di sala for di 
HULANDA ku hairdresser, lampi den tur kolor 
for di PORTUGAL i mucho artikulonan mas. 


CASA BRION 


Bo palacio di meubles aki na Aruba 
FERGUSONSTRAAT 21 TEL. 3655 


THE NEW AMSTERDAM STORE 
Tel. 1152 


New Amsterdam Store a kaba di habri e segundo 
piso, especialmente surti cu tur clase di articulonan 
pa damas y especialmente pa e dianan di 
fiesta venidero. 


Ku e segundo piso aki New Amsterdam Store a bira 
e Almacen mas luhoso i bunita na Oranjestad. 


L. G. Smithblvd. 17 
Tel. 3666 


A. Laclé Blvd. 19 


profundo ei, pero lo principal ta disciplina i moderacion 
di tur kos di bida. 


IDEA 


Riba nos pregunta kon e a bin na e idea pa studia 
Yoga, pasobra esaki den pasado tabata hopi deskonosi 
door di hopi hende, ela contesta ku esaki a bin tempo 
ku e a haja un ”Brokenheart” pa motibo di su esposo; e 
tempo ei tabata meskos ku ta mundo a kaba pé. 

E a tene un nobena, bishita dokter, etc. ..., pero mucho 
e no a logra, te despues ku e a haja un buki di Yoga, 
ku a interesé masha hopi. Pesei e ta bisa ku semper 
Yoga ta bon pa qualquier problema i enfermedad. Na- 
turalmente tur kos ta bo fé. Yoga ta algo ku ta hasi bo 
calmo, duna bo tur kos ku bo ta desea, basta ku esaki 
no ta algo malo. 


INTRODUCCION NA ARUBA 


Den principio introduccion di Yoga na Aruba tabata 
hopi duro, door ku e tabata algo nobo den Pueblo, bo 
mes por imagina bo, cuanto problema esaki ta trece 
kuné pa un introduccion. Mi tabata bai kas pa kas pa 
duna ejercicio i brinda mi judansa na esnan ku mester, 
pasobra bo mester ta jamá pa Senjor pa hasi esaki. Na 
aña 1970 mi a kuminsa oficialmente ku un klas ku 20 
estudiante. 


META 


Meta di Yoga ta juda humanidad. Traha voluntaria- 
mente pa tur loke ta na bo alcanse. Hopi mester di ju- 
dansa, pero door di timidez i berguensa nan no ta jega 
serka pa un judansa. Aki nos tin tur klase di ejercicio 
pa tur klase di enfermedad p.e. diabetico ta algo ku 
por cura ku cierto ejercicio, pero bo mester tin pa- 
senshi pa atende na tur e clasnan i sacrifica pa esaki, 
pero ta esaki ta loke hopi di nos hendenan no por. 
Tambe nan tin masha berguensa pa konta nan pro- 
blema, mientras nos ta sinti nos mes obliga pa warda 
tur secreto i trata pa judanan. Yoga tin ejercicio pa 
tene bo mes jong ku un kara semper alegre. (Red.: 
esaki ta berdad, pasobra mirando na Sra. Bertha, ken- 
de tin 51 aña, bo por bisa ku Yoga ta tene bo curpa 
hopi jong). 

Pero tur kos ta sacrificio, pasobra bo ta haja cierto 
ejercicionan ku bo mester hasi tur dia i si bo no hacie 
automatikamente e no ta juda bo. Hopi hende ta bisa 
kizas ku esaki no ta juda pero si bo no ta sigui nos reg- 


lanan, naturalmente esaki no ta juda, ta meskos ora un 
dokter ta prescirbi bo un receta i si bo no tene bo mes 


na dje automatikamente e no por juda bo. 
MAL INTERPRETACION 


Bo ta haja hopi hende ku tin un mal idea pa Yoga, door 
ku semper ora algo bin nobo riba plaza, promer kos ku 
nan ta pensa ta malo. Pero nos no tin nada di hasi ku 
ningun religion, ni ningun oracion especial. 

Esaki bo ta hacié ku bo mes religion i oracion. Mi ta 
ricibi bon cooperacion p.e. di pastoornan, pasobra nan 
ta mira ku esaki ta algo util pa komunidad. Hasta dok- 
ternan sa manda nan patientnan bin tuma ejercicio 


serka mi pa nan haja nan cura. 


diferente 


è 


POWER 


Nos a puntra Sra. Bertha, ku si berdad Yoga ta duna 
bo cierto power, riba cual e a kontesta, ku door di 
praktika Yoga, bo kurpa ta bira mas salud, bo mente 
ta bira mas alerto i automatikamente bo ta bira mas 
abil, sin miedo etc. ... Door di esaki bo ta bira trankil, i 
un persona pacifico, ku ta hasi un mundo un cielo pa 
bo. 

Nos ta duna bo tambe cierto dietanan pa baha peso i 
tambe conforme bo necesidad i enfermedad. 
Actualmente nos tin mas o menos 230 alumno, cual ta 
haja lesnan semanalmente. Tin cursonan ku ta dura 2 
pa 3 anja ku ta contene diferente lectura. Pa 
”ensenja,” esaki ta dura 3 anja di les constante, ku ta 
contené tambe idioma, masashi, meditacion, etc. ... 
Pero pa esaki bo mester ofrece hopi di bo tempo liber. 
Sra. Geerman a asisti na varios convecionnan inter- 
nacional p.e. na Colombia, Venezuela, Pto. Rico. Na 
convencionnan aki bo ta haja hopi amistad nobo i ex- 
perencia cual ta un beneficio di humanidad. 

Sra. Geerman tin diploma pa duna hende masashi i di- 
ferente sorto di masashi. 


PLAN PA FUTURO 


Su plannan pa futuro ta pa sigui studia, ningun hende 
no ta bieu pa studia. Pensa di sigui e curso di ”aca- 
puncture”. Tambe pa traha un centro di Yoga mas 
grandi ku ta brinda tur klase di facilidadnan. 


AMBIKA, 
señora Geerman 
maestro di yoga. 


Red.: Nos a keda te laat pa por a haja algun idea mas i 
tambe mira diferente carta di gradicimento ku Sra. 
Geerman ta haja en coneccion ku su judansa ku e a 
duna otronan. E a bisa nos ku é ta willing pa contesta 
cualquier pregunta ku nan kier hasi na dje, sea 
personal, via Amistad o via su Centre, Mozartstraat 
10. E ta kla pa duna cualquier judansa o consejo sin 
ningun beneficio. Tambe pa cualquier dieta e ta kla pa 
duna esaki. Nos ta spera ku hopi hende lo hasi bon uso 
di e oportunidad aki i consulta libremente ku e Centro 
Hopi exito ”Ambika”! D 


~“ Dos ehercicio den yoga, cu ta ser praktika tanto pa hende homber como muher. 

explicacion 
di Yoga 
pa 


Ambika 


YOGA ta un palabra na Sanskrit y ora bo traduciele e 
kier meen ”Union”, union entre un persona humano y su 
Dios. Yoga ta tresebo mas serka Dios door di conose- 
mento di e leynan Cosmico y di naturalesa duná na bo 
constantemente den clas, y door di conosé e leynan ey 
bo por ta den harmonia cu Cosmico y asina bira felis y 
cu hopi prosperidad den bida. 

Yoga ta un methodo di bida, un arte pa biba den har- 
monia cu bo mes y naturalesa. Yoga no ta un religion 
pero e ta embrasa henter Universo cu tur cos aden in- 
cluyendo tur religion. 

Yoga ta yuda un persona pe conose su mes — hopi bes 
nos conose un amiga of un amigo bon mes, su charac- 
ter, su fajonan, su bonnan, etc., — pero alas nan no co- 
nose nan mes. Door di siña conose bo mes, bo ta bin 
mas cerka bo alma y bo alma ta di Dios y asina ey e 
Union lo ser estableci entre un humano y su Dios, tre- 


siendo tur prosperidad, bunitesa, bida largo y salud y 


especialmente gozo constante. 
CIELO 


E persona cu ta practica Yoga lo hasi e mundo aki bira 
un cielo pele. E por domina su emocionan, controla su 
mente, conquista tur problemas y tambe duna un con- 
trol completo riba su curpa, pa su organonan vital y 
asina tresiendo salud gradualmente. 

Yoga ta cura diabetis den 40 dia of sikiera un luna di 
tratamento diariamente. E ta cura hasta cancer cu 
cierto tratamento. E ta cura hopi enfermedadnan cu 
sciencia awendia ta jama incurable. 

Yoga ta un sciencia y un filosofia di antiguo já caba pa 
juda humanidad. Edad no ta un estorbo, foi mucha di 3 
aña te 100 aña mes por practica Yoga. Ta claro cu Aru- 
ba Health Center of Yoga tin Asanasnan especial pa 
hende grandi y mucha. 


GARANTIA 


Yoga ta cura nerviosidad den poco siman cu garantia. 


Asanas kier meen pose, of ehercisionan selectá pa tal. 


AMBIKA 


problema fisica, y pa tenebo cu un salud continuo, esta 
si bo ta salud awor presente. 

Tin Asanas especial pa un enfermedad specifica, y nos 
tin articulacionan pa arthritis y rheumatismo. Yoga su 
tratamento di curo, desaroyo y beneficionan ta defini- 
tivo, garantisa, y pruebà door di Sabionan Swanusinan 
y tambe di nos alumnonan. 


RESPIRACION 


E arte di respiracion ta esun mas importante, como cu 
esey bo por recobra bo salud y conserva bo bellesa y 
juventud. 

Respiracion Yogi ta juda mucha retarda den mente y e 
ta un bendicion pa studiantenan. Respiracion ta pasa 
dolor, en combinacion cu Prana. Prana kier meen e 
forza Vital di Cosmos "The Vital Life Force.” 
Respiracion ta calma un persona nervioso den un rato, 
y ta e respiracion Yogi aki en combinacion cu Savasana 
ta e jabi pa parto sin Dolor. Savasana kier meen ”e 
arte di relahacion” y e asanas nan pa parto sin dolor lo 
pone e infante na un bon forma den e mama. 

Tambe e mama cu su mente bon controla lo trese un 
baby calma, cu un I.Q. potente pa estudio. E mama 
mes lo trese su baby den e mundo aki cu un sonrisa. 
Tension ta e plegaria mas monstruoso pa destrui 
humanidad, y pesey nos ta duna practicanan y lectura 
pa bo por relaha bo curpa y mente su tensionan. 

Nos tin endocrinas y glandulanan den nos curpa pa se- 
creta hormones pa juda e metabolismo — pero si nos 
tin tensionan sea mental of fisica e endocrinasnan aki, 
hunto cu nos arterianan, venanan y nervionan lo bira 
duru, y di ey enfermedadnan ta cuminsa como cu nos 
curpa su funcionan especial lo reduci. 


MANTRA 


Den Yoga nos tin Mantra. Man ta pensa — Tra ta libe- 
racion, pesey Mantra kier meen liberacion di uno su 
alma door di su pensamento. Esey ta poco vocál y con- 
sonante selectà door di sabionan y gurusnan di antiguo 

Get Top Quality ... Building 
Materials and Hardware at 


Mario S. Arends N.V. 


Dealers and Agents for 
Building Materials and Hardware 


Specialists in the construction 8: installation of 
AWNINGS and FACADES and 


REMODELING FRONT OF 'BUILDINGS Head Office 


Dakota, Tel. 1178 
Warehouse 
Dakota, Tel. 1175 
Store 

San Nicolas 

Tel, 5018 


Concentracion ta forma un parti importante den yoga. 


pa desaroya un humanidad. Pesey Yoga ta desaroya 
un hende mentalmente y fisicamente. 

Yoga tin cinco Yamas cual kier meen ”restrain” y cinco 
Niyamas cual kier meen "observa y applika.” 

Cu e Yamasnan nos ta guia e alumnonan pa nan eli- 
mina foi nan bida gradualmente, odio, rabia, orgullo, 
jaloers, envidia, codicia, tambe pa hiba un bida di mo- 
deracion, nada di mas of menos, uno su bida mester 
sigi rhytmicamente mescos cu e Universo cu ta ope- 
rando rhytmicamente. 


MODERACION 


Moderacion den e venenonan destruoso como, cofie, 
tée, alcohol, tabaco, carni, drogas, cacao, etc., nos no 
kier meen restrain of kita foi nan completamente, pero 
cu moderacion. 


karawara inn 


P.0.B. 371 
ORANJESTAD 


the place to stay 
monthly, weekly or daily 


SPECIAL GROUP RATES 


Ta esnan menciona aki, y ta loke bo ta pone den bo 
curpa, y esun mental, e characteristiconan negativo di 
jaloers, etc. ta e monstruo cu ta ataka humanidad pa 
ponele sufri hopi mes den bida. 


Massashi, Sauna, no ta luho sino un necesidad pa juda 
humanidad cu su salud. Y pesey nos tin tur eseynan 
den nos school, y nos ta tres persona qualifica den e 
ramo aki. Nos mester siña stima e tempel di nos alma, 
cu ta e curpa, y conosé bo, y tambe cuidele. Un per- 
sona por ta un Yogi aunque e no conose kiko ta Yoga, 
ora e ta hiba un bida di devocion pa su religion, calma 
pa su salud, y cu un character y akshonan positivo. 
Un homber cu ta practica Yoga ta un Yogi, y un muher 
un Yogini. Yoga ta pa juda humanidad incansablemen- 
te y sin interes personal, tampoco fama. Tin persona 
cu ta practica Yoga pa poder, y nan ta mescla e Yoga 
cu otro subjetonan pa duna show of busca fama, esey- 
nan nos ta jamanan un ”fakir” y no un Yogi. Fakir kier 
meen hendenan cu ta busca poder pa domina otro of 
hasi otro nan esclavo. / 
Bhakti Yoga kier meen Yoga di devocion, ora uno ta 
studia scripturanan sagrado, y e ta reza y bishita su 
religion devotamente. Canta mantras y meditacion. 
Hatha Yoga kier meen Asanas, ehercisio pa e curpa in- 
cluyendo moderacion den tur aspecto di bida. 
Raja Yoga kier meen, concentracion y meditacion. Ora 
uno por foca su mente riba un cos so, e por trese hopi 
rikesa y prosperidad door di e arte ey. Y meditacion ta 
hasibo experencia gozo y illuminacion. 
Gnani Yoga ta Yoga di Sabiduria, ora uno ta busca pa 
sabi tur cos den Universo, sea abstracto of material 
door di estudionan profundo. Nos maestra Ambika ta 
un Gnani Yoga Teacher specialisá. 
Karma Yoga ta Yoga di akshon — ora uno ta actua 
huiciosamente den bida y conscientemente y tambe 
positivamente. 
Tin hopi mas di bisa di Yoga pero como cu e ta asina 
grandioso embrasando tur objetonan universal, e no 
tin fin. 
Y pesey nos ta spera cu Aruba por reduci su acciden- 
tenan, juda nos muchanan cu ta delincuente y cu ta 
buscando gozo den drogas. Tambe pa nos tin un Go- 
bierno cu un base spiritual pa nan por tin e forza, ener- 
gia pa traha energicamente pa nos pueblo, tambe amor 
universal entre humanidad, entre famia y asina pa nos 
por hasi Aruba un cielo pa biba. 
Nos tin un clas especial pa practica hende pa bira 
maestro of maestra den Yoga. Nos tin clas na Noord, 
Oranjestad y San Nicolas. 

Ambika 0 


CISKA 
JANSSEN 


atleta cu 
a trece 
medaya 
di oro 


Fransisca Janssen, di 29 anja di edad, representando 
Aruba den e equipo Antiyano di atletismo na e XII 
JUEGOS DEPORTIVOS CENTROAMERICANOS Y 
DEL CARIBE na Santo Domingo ta e uniko deportista 
cu a logra trece pa Aruba un medaya di oro. Pa hopi un 
sorpresa, pero pa esnan cu tabata na altura di Ciska su 
presentacionnan den pasado, su victoria na Santo Do- 
mingo no tabata nada stranjo. 

AMISTAD a bishita senjora Fransisca Janssen, esposa 
di e conocido Harry Janssen di Sportshop Antiliano, na 
su cas dos dia despues cu ela yega Aruba for di Santo 
Domingo y net un dia promer cu ela sali pa Hulanda ca- 
minda elo sigi praktika pa algun tempo su deporte favo- 
rito: atletismo. 


CERA AAA SENTRA 


Realmente ta algu stranjo cu Aruba a logra haya un me- 
daya di oro den un deporte cu ta worde masha poko 
praktika, aki na nos isla, ya cu no tin tampoko e facili- 
dadnan necesario pa haci esaki, esta e deporte di atle- 
tismo. Toch Fransisca Janssen a trece Aruba un 
medaya di oro di e pentatlo den atletismo. 

Ta con bin esaki por a socede anto? Esaki tabata nos 
Promer pregunta na Senjora Janssen riba cual ela con- 
testa nos cu fei 1962 te 1968 e tabata activo den atle- 
tismo na Hulanda, caminda e tabata miembro di e orga- 
nisashon deportivo ”Sagitta” na Amsterdam. Realmen- 


CISKA JANSSEN 


te e tabata bon den landamento y den atletismo, pero 
ora nan a bisé cu e no por sigi cu tur dos pero e mester 
scohe un, ela dicidi cu ta atletismo ta su deporte favo- 
rito. 

Y esei a resulta di tabata un decision correcto ya cu na 
anja 1967 e tabata campeon di 400 meter na Hulanda y 
na anja 1968 ela logra campeonato di pentatlo na Hulan- 
da. Pentatlo ta un parti di atletismo cu ta consisti di cin- 
co diferente deporte atletico esta corre duro cu obsta- 
culo, lansamiento di peso, salto di altura, salto di longi- 
tud y corre duro. 

Y ta den e pentatlo aki mes Ciska a bolbe logra un cam- 
peonato e anja aki pero e viaha aki na Santo Domingo 
representando Aruba den e equipo Antiyano na e XII 
weganan deportivo centro americano y di Caribe cu ta 
worde teni cada cuater anja. 

E resultado exacto cu ela logra na Santo Domingo ta- 
bata corre 100 meter cu obstaculo 15.4 sekonde, lansa- 
miento di peso 12.23 meter lew, salto di altura 1.60 me- 
ter, salto di longitud 6.02 meter y finalmente corre duro 
200 meter den 25.1 sekonde. Tur e resultadonan aki ta 
nifika tambe cu ela drecha e rekordnan existente di 
Antiyas. Capturando e promer lugar na Santo Do- 
mingo ela laga su competidora mas cerca e Cubana An- 
gela Carbonel na e segundo puesto, mientras e Mexi- 
cana Mercedes Roman a logra conquista e tercer pues- 
to. Senjora Janssen a conta nos cu na 1969 ela bin 
Aruba cu su.esposo Harry Janssen kende a cuminsa un 
negoshi di tur produktonan riba tereno deportivo. 
Desde cu Ciska Janssen a bini Aruba e no por a prak- 
tika atletismo mas y ela praktika solamente tennis. 


Ta con Ciska por a gana na Santo Domingo, mientras na 
Aruba no tin lugar pa train debidamente, nos ta puntra. 
E einan nos por mira e verdadero amor di un deportista 
pa su deporte, ora e ta contesta nos cu ela bai Hulanda 
pa seis luna largo e train pa e weganan na Santo Do- 
mingo. 

Ciska ta conta nos cu e publiko na e XII juegos deporti- 
vos centro-americanos y del caribe na Santo Domingo 
tabata sumamente entousiasma. Tambe e ta elogia e or- 
ganisacion y ta bisa cu no tabatin ningun problema te 
asina lew cu e sa, cu e grupo antiyano. 

Kiko Ciska ta bai haci awor? 

”Awor mi ta bayendo Hulanda pa ey nan mi caba e lo- 
cual mi a logra na Santo Domingo. Mi ta bai sigi train y 
mi lo participa casi sigur como miembro di Sagitta, loke 
semper mi a keda, den e equipo hulandes pa participa 
na e campeonatonan den Europa mes.” 

Ela yega di participa na e weganan mundial Olympiko? 
Ciska ta conta nos con ela ser eligi den e equipo hulan- 
des di atletismo pa e ultimo weganan Olympiko, pero cu 
algun siman promer cu e weganan cuminsa ela haya un 
lesion na su pia, door di cual e no por a bai mas. Esei 
tabata naturalmente un decepcion grandi pe. 

Biniendo back riba e deporte di atletismo Harry Jans- 
sen ta conta cu atletismo ta un deporte cu organisato- 
riamente ta hopi dificil pa cuminsa aki na Aruba. 


Ciska Janssen, deportista grandi di Aruba den accion 
den un salto di longitud 


Como cu no tabatin e deporte aki nunka na Aruba, bo ta 
depende di estranheronan, mayoria makamba, pa train 
e hobenan riba e tereno aki. Esaki contrario na Corsow, 
caminda sí nan tin yiu di Corsow ku ta sirbi como entre- 
nador ya cu nan a praktika atletismo tempo nan tabata 
mas hoben. 

Na anja 1969 Harry Janssen mes a lanta un organisa- 
cion di atletismo yamá ”Olympia”, y cu te awe ta sisti, 
pero mucho mas chikito di loke e tabata promer. Na an- 

De 
E CORANT 


CU TIN 
aru ALGU DI BISA 


voortaan de hele dag 


geopend van 
09.00 tot 18.00 uur! 


sportshop antiliano 


adidas W 


P'ABO TAMBE 
% cu 2, 4 of 5 porta 
X lugar di sinta confortable 
% patras bo no ta sinta pretà 
(manera otro markanan) 
% apariencia deportivo 
2 baúl hopi grandi 


» circulo di draai cortico, door di 
cual parkeer no ta problema 


GASTO DI GASOLIN: 1: 14 

SERVICIO: hopi bon 

PARTSNAN: (nos ta percura pa bo 
PASSAT keda corre) 


arucar nv. 


Tel. 3055 - 1208 
Sabana Blancoe 35 


ja 1969 e organisacion aki a logra haya 160 miembro aki 
na Aruba. Pero loke a pone e club cai, ta falta di "ka- 
der”. Hopi di e makambanan cu tabata yuda Harry 
Janssen train e muchanan, a bai back Hulanda. Awor 
aki Olympia ta consisti di 15 miembro so. 

Janssen ta conta cue ta un deporte cu ta rekeri hopi fa- 
cilidadesnan cu simplemente no tin aki na Aruba ainda. 
Por ehemplo pa bo sinja corre duro bon, bo mester di un 
bon veld, preferiblemente: un ”sintelbaan”. Aki na 
Aruba bo mester corre riba e veld di Wilhelminastadion 
cu tin varios burako y no ta sirbi at all pa esaki. Ta 
meskos cu ora bo mester bai hunga tennis riba e santo 
na beach. Esei tampoko no por. 

Ta comprendibel pues cu bo no por logra locual otro at- 
letanan den exterior por logra. 

Pa salto di altura bo mester un cusinshi sumamente diki 
di schuimrubber pa bo cai ariba. No tin aki na Aruba y e 
ta basta costoso, esta un dos mil florin. 

Segun senjor Janssen tin suficiente talento y tambe in- 
teres pa e deporte di atletismo aki na nos isla, pero ma- 
nera e ta splika e ta hopi dificil organisatoriamente pa 
lanta un bon organisacion di atletismo aki na Aruba. 
Tanten cu bo no presta nada, nan no ta dunabo cen. Y 
tanten cu bo no tin cen pa bo haya e facilidadnan nece- 
sario bo no por presta nada tampoko. Y asina e deporte 


di atletismo ta keda drei den un circulo sin por sali afor. 
Remarkable ta cu na Corsow e deporte di atletismo ta 
mucho mas praktika cu na nos isla y esei segun Janssen 
ta splika nos ta debi e.o. na e hecho cu door cu semper e 
Weganan di Reinado ta ser teni na Corsow, Corsow sí a 
haya e facilidadnan pa e deporte di atletismo. Automa- 
tikamente e interesadonan na Corsow por a haci uso di 
e facilidadnan pa atletismo. 

Harry Janssen tambe tabata un deportista famoso na 
Hulanda. Tres viaha e tabata campeon di Hulanda riba 
1500 meter corremento duro. Dies un anja largo ela for- 
ma parti di e equipo nacional di atletismo di Hulanda y 
ela hunga den 23 wega internacional pa Hulanda. 
Tempo cu e tabata sirbi den ehercito hulandes ela bishi- 
ta Corsow y ela gusta Antiyas. Door di esei e cu su es- 
posa Ciska a dicidi di bin biba na Aruba cinco anja pasa. 
Nan a cuminsa nan negoshi na Schelpstraat y cos a bai 
bon, te hasta cu pronto nan lo habri un boutique pa pan- 
ja deportivo so. 

Ta di spera cu awor cu Aruba a gana oro den atletismo, 
e interés pa e deporte bunita aki lo bolbe lanta y cu na 
un of otro manera toch por logra haya e facilidadnan re- 
kerí pa atletismo na nos isla tambe, pa asina no mester 
ta e promer y ultimo vez cu Aruba a gana oro durante 
weganan internacional den e deporte di atletismo. % 

Mi ta protestá 
contra e tumbamento di mata na mondi 
pa recoge algun piedra. 

Mi ta protestá > 
contra e abuso di destruccion di mondi 

door di malbadonan. 

Mi ta protestá jà 
contra uso di chubato y tractor den mondi 
pa destrui nos matanan. 

Mi ta protestá 

contra robo di dia cla door di negociantenan 
perpetra den nos mondinan. 

Mi ta protestá 

contra enriquesemento di algun bandido 

riba custia di Pueblo. 

Mi ta protestá 

contra condená obreronan na roba piedra 

pa bende pa un miseria. 

Mi ta protestá 

contra Lago cu a carga santo matando 

miles di druif na costa. 

Mi ta protestá 

contra corantnan na ‘Ruba cu pa algun advertencia 

ta sera horea, wowo y boca. - EN 
Mi ta protestá > 
contra clero y educadornan cu ta fingui 

cu nan 'n sabi nada. 

Mi ta protestá 

contra e indiferencia dje Pueblo “Rubiano 

cu ta tolerá tal bagamunderia. 

Mi ta protestá 

contra tur “Rubiano cu ta mira abuso 

sin consenshi remordé, 

Mi ta protestá 

contra tur autoridad Gubernamental 

cu ta aproba e hechonan aqui 

Mi ta protestá 

contra mi representante den e conseho 'Rubiano 

cu ta traga manda abao. 

Mi ta protestá 

na nomber di tur “Rubiano, chiquito y grandi 

y esnan cu lo nace den futuro. 


FEM IS Meat 157 ?}Y 


Riba e potret aki nos por mira claramente 
con nos maturalesa tabata cu e piedranan 
(na banda drechi) y con ela keda despues 
cu nan a coi piedra laga e lugar “limpi”. 

Le 


Señora JUDITH MARGARITA-MARTIS, 
directora di Famea Planea na Aruba. 


pakiko 
lo bo 
planeá 


famia? 


un famia 
planeá 
famia 

Cuater anja pasa a lanta na nos isla un fundashon cu 
yama Famia Planea. Maske cu nos isla no ta wordu con- 
fronta cu un crecemento abundante y rapido di su po- 
blacion di tal forma cu nos comunidad no por duna tur 
su hendenan un existencia humano, toch na nos isla ta 
sisti e necesidad pa hende Planea Famia. E motibunan 
pakiko esaki ta necesario ta forma parti di e articulo cu 
ta sigi. 

Tambe nos kier duna splikashon riba e trabao grandi 
cu e Fundashon Famia Planea ta haciendo na Aruba. 
Despues di e articulo aki, cu ta nifika mas bien un in- 
troduccion, AMISTAD tin intenshon di trece cada luna 
un splikashon profundo di e medionan anticonceptivo 
mas usá. 

Cu esaki nos ta spera di por contribui tambe na e meta 
di e Fundashon Famia Planea esta pa promove e idea 
di Famia Planea den e sentido mas amplio bao di e 
pueblo di Aruba, teniendo cuenta cu e puntonan di 
vista di misanan y kerkinan y tambe cu e opinionnan 
cultural y religioso den e comunidad aki. 


Si bo ta bibá na India of na un país afrikano, caminda 
tur anja centenares di hende ta muri pa motibu di 
hamber, ta facil pa accepta cu bo mester trata na 
limita e cantidad di yiu cu bo haya. Tur hende ta desea 
un bon futuro pa nan yiunan y si bo sabi cu e chens ta 
hopi grandi cu e yiu tambe lo ta un di e milesnan cu lo 
bai sufri hamber, bo ta pensabo bon promer cu bo pone 
cantidad di yiu riba e mundo aki. 

Aki na Aruba, dios gracias, nos no conoce e situacion- 
nan tristu aki. Sinembargo aki na Aruba, meskos cu na 
Merka of Europa e idea di planea famia a cuminsa 
plama y cu razón. 


Kiko ta e motibunan? Na promer lugar nos kier 
mustra riba e responsabilidad cu nos ta carga pa cu e 
baby cu lo bai nace. Un mucha chikito ta kompleta- 
mente dependiente di e amor, cuido y edukashon di su 
mayornan pa e por desaroya su mes. Ta pesey ta bon 
promer ku bo bira tata y mama, bo puntra bo mes: 
Nos ta verdaderamente clá pa ricibi un yiu den nos 
famia? Clá den sentido físiko, mental y financiero? 

Cu ”fisikamente” nos kier meen specialmente e mama. 
E ta bon di salud? Ora nos papia di "clá mentalmente” 
nos mester puntra: Ta ken ta spera e baby? Un pareha 
contento, ku ta anhela pa ricibi nan yiu, cual nan ta 
mira como fruta di nan amor? Of ta trata di un hoben- 
sita di 15 anja, cu no por realisa ta kiko exactamente 
ta pasando cuné, pará su so, y cu ta warda yen di ansia 
y verdriet e baby cu realmente e no tabata ke? Of e 
typo indiferente cu no ta interesá su mes pa e misterio 
cu ta bai socede kuné y ya caba a pensa unda lo e bai 
hiba e kriatura pa asina aki e no forma un estorbo pe. 
Y papiando finalmente di e parti financiero, nos mester 
puntra nos mes si financieramente tambe nos ta cla pa 
ricibi un yiu den nos famia. Hopi vez nos no ta realisa 
cu nos deber riba tereno financiero no ta termina ora 
nos paga gasto di nacemento pero cu e responsabilidad 
aki ta continua te ora un yiu yega asina lew cu e por 
mantene su mes. 

Pues den tur sentido (físiko, mental y financiero) nos 
mester percura di ta clá pa por ricibi un yiu den nos 
famia. 

Un otro responsabilidad cu nos ta carga ta esun pa cu 
e yiunan cu nos tin caba. Nan derecho riba un bon 
cuido y edukashon no mester corre peliger pasobra e 
famia ta bira mas grandi. Pues si bo mester bai 
depriva nan di cosnan ku ta necesario pa un bon desa- 
royo, no ta responsabel pa larga e famia sigi crece, 


fergusonstraat - oranjestad 
tel. 3818 


Ik 
upholstery 


pa furamente di experto den installacion 
interior di bo auto di capa di vinyl riba pa furamento di 


bo auto bo stoelnan 


komo cu e ora ei ningun di nan no ta haya e cuido ade- 
cuado ni e atenshon necesario. 

Un otro aspekto ta: E responsabilidat en cuanto:e 
mayornan mes, espesial e Mama. 

Un famia ku ta sigi crese na un cierto momento por 
bira un peso muchu grandi pa e mayornan. 

Un tata ku ta traha tur dia, traha duro pa mantene su 
famia ta mira ku toch su ganansia no ta alcansa. 

Ora e tata ey bini cansà for di trabow e mester hanja 
un chens pa e por sosega un ratu y no wordu konfrontà 
mes ora ku hopi boroto y problemanan diario. Por 
llega hasta asina leew ku e Tata aki ta cuminsa huí su 
famia door di llega cas, sali mes ora, of bini cas laat 
pasombra e ta sinti ku e no por enfrenta lokwal ta 
speré na cas. 

E Mama, ku toch en general tin un tarea un poko mas 
pisà, no mester corre riesgo di bira, larga nos bisa, 
catibo di su trabow: e cuido pa su esposo, jiunan y cas, 
di manera ku e no ta sobra ni un tiki tempo pa su mes. 
Tempo pa un tiki sosiego, tempo pa e por cuida su 
mes, pa e por lesa of sinja algo pa asina sigi desarolla 


Oficina di Famia Planea na San Nicolas na Weg Seroe Pretoe. 
Na Playa tambe Famia Planea tin oficina awor den e edificio di Gezondheidsdienst. 
Tur consulta na oficina di Famia Planea ta gratis. 

si bo planeá 
bo viunan 
bo tin un 
famia mas 


salud y mas 
feliz 


Telfs 51.36.77 - 51.37. Venezuela 


2 bed-room Bs. 50. 


Double room Bs. C | tional room Bs. 10.00 
(room for honeymooner E 


Single room Bs. 35. A 
Back ground music in all rooms - free parking lot 
for our clients - we also have a Bar & Restaurant 

su mes persona. Esaki ta bon y nesesario, e ta bira 
mas animá pa su trabownan di tur dia y na e mes un 
momento e ta hasi uso di dje na bienestar di su famia. 
Fuera di nos responsabilidat den circulo familiar, nos 
tin tambe un responsabilidat pa cu e comunidat cu nos 
ta biba den. 

Como mayornan nos tin e deber di educa nos jiunan di 
tal manera cu majan nan lo por ta un bon miembro di 
comunidat. 

Na e mes momento nos kier mensiona ku un comunidat 
tambe ta responsabel pa su miembronan individual- 
mente. E mester cubri kada nesesidat di su miembro- 
nan. Nesesidatnan manera ensejanza, empleo, etc. 
Pero un comunidat ku un forza hopi limità, manera nos 
comunidat, ta hanjé masha perta ora e cantidat di su 
miembronan ta sigi subi, es decir ora e famianan ta 
crese ketu bai. Su atmosfera ta bira benauwd, e no por 
cumpli ku su debernan, cu otro palabra e situashon 
social economico ta bira kritiko. 

Ta pesey nos tin di tene cuenta ku e responsabilidat 
aki ku nos tin pa cu e comunidat ku nos ta biba den, 
aunque ku nos no ta consiénte di esey tur momento. 
Recapitulando nos por bisa anto: un pareha, consiente 
di su responsabilidad lo haya yiu solamente ora nan ta 
desea esey, ora nan ta cla pa ricibié y e pareha aki lo 
haya solamente e cantidad di yiu cu nan por cria debi- 
damente. 

Cuanto hende na nos isla ta praktikando e idea di pla- 
nea famia, es decir cuanto hende ta usa medionan anti- 
conceptivo? Ta ser calculà cu 90 porciento di esnan cu 
ta haci uso di medionan anticonceptivo ta miembro di 
Famia Planea. Cifranan di e fundashon aki ta mustra 
nos claramente con e idea di planea famia a plama 
durante e ultimo anjanan riba nos isla. ' 

Na 1971 Famia Planea tabatin 80 miembro, mientras e 
anja sigiente nan por a conta cu 216 miembro. Anja 
pasá, esta na 1973, tabatin nada menos cu 1224 miem- 
bro, locual kier meen mas cu 5 vez mas miembro cu e 
anja anterior. 


”ANTILLIAANSE HANDEL MIJ. N.V.” 
Bo miho adres pa: 


Tur material di construccion. 

Verf SHERWIN-WILLIAMS. Verf ARVEFA. 
Sanitarios VENCERAMICA. Cement CORO i 
tambe awor: 

Refrigerador HOTPOINT 
Lavadora HOTPOINT 
Airconditioner HOTPOINT 
Stoof COLUMBUS 


Pa miho producto, miho prijs, miho servicio 


’ANTILLIAANSE HANDEL MI. N.V.” 


Fergusonstraat 7, Dakota, Tel. 2828 
én 4040 

RITMO 


ningun di e metodo- 
nan aki riba ta ha- 
ci daño. Asina bo ta 
desea un yiu atrobe, 
bo ta stop di usa bo 
metodo contra em- 
barazo 


Con e fundashon di Famia Planea ta funcionna? 

E directiva actual di e fundashon ta consisti di Presi- 
dente dokter C. E. Zaandam, Father G. E. Caldwell vice- 
presidente, señora Joan Coronel-Peterson sekretaria, 
Rev. J. Willingham vice-sekretario y señor F. A. Groe- 
neveldt tesorero. 

Na cabez di e oficina di Famia Planea nos ta encontra 
señora Judith Margarita-Martis, trabahadora social. 
Señora Margarita kende a studia na Breda, Hulanda, a 
traha promer mas cu tres anja na Departamento di 
salubridad mental na Corsow y despues algun tempo 
na un voogdijvereniging na Hulanda, promer cu ela tu- 
ma e direccion di e oficina di Famia Planea na Aruba. 
Banda di señora Margarita nos ta haya señora Greta 
Williams-St. Jago, kende originalmente ta partera, 
pero kende ta ocupa su mes cu e oficina di Famia 
Planea na Playa y ta haci hopi bishita di cas. 
Originalmente Famia Planea tabatin un oficina na San 
Nicolas só, esta na Weg Seroe Preto, pero desde de- 
cember 1973 tin un oficina na Playa tambe esta na Ge- 
zondheidsdienst. 

Tur interesado por acudi gratis na e oficinanan aki. 
Esei kier meen cu bo no tin mester di ta miembro pa 
por haci bishita y pidi conseho libremente. Na Playa 
oranan di bishita ta solamente diamars for di un or te 
cuat'or di atardi, mientras na San Nicolas ta dialuna 


kada pareha mester 
skohe e metodo cu e 
ta gusta mas. 

esun cu bo ta preferá, 
cu bo ta usa semper y 
a kustumbrá cuné ta 
esun mas mihó pa bo. 


mainta di ocho pa dies dos or y diahuebs merdia di un 
pa cuater. 

Na San Nicolas pues e publiko ta worde atende door di 
señora Margarita, mientras na Playa ta señora Wil- 
liams ta papia cu e hendenan. 

Durante un tal bishita hende por haya tur clase di in- 
formacion riba tur e medionan anticonceptivo y tambe 
Famia Planea ta yudabo cu e medionan aki. Esei kier 
meen cu bo por haya hopi medionan anticonceptivo 
gratis cerca Famia Planea. | 
Segun informacionnan obtení, Famia Planea ta yuda 
hobennan tambe, esta hobenan cu no ta casá ainda p.e. 
Famia Planea ta di opinion cu ora un hoben franka- 
mente bin bisa nan cu e tin relacion seksual y cu e 
mester un medio anticonceptivo, ta más responsabel 
pa duna nan, cu si bo bai nenga nan. Pasobra si bo bisa 
nan cu eigenlijk nan ta mucho hoben pa nan tin rela- 
cion of cu bo mester papia cu nan mayornan promer, 
bo ta perde e hobenan. 

Consecuencia ta e ora ei cu nan no ta usa medio anti- 
conceptivo pero toch nan ta sigi cu nan relacionan sek- 
sual. 

Fundashon Famia Planea ta tene lectura a peticion di 
tur clase di organisashon cu pidi nan esei. Tambe nan 
ta duna informacion na Tele Aruba un vez pa siman. 

Na skolnan regularmente nan ta duna informacion sek- 
sual tur anja. Durante e informacionan aki nan ta haci 
uso di peliculanan informativo tambe. E skolnan cu 
nan ta bishita cu e meta aki, mayoria parti ta skolnan 
di Mavo, Colegio, APA y huishoudschool. 

Pa loke ta e skolnan básiko, ainda por bisa cu e nece- 


17 


Señora Greta Williams ta duna consulta na oficina di Playa. Tur hende por haya tur clase di informacion riba tur 
e medionan anticonceptivo cerca Famia Planea y tambe nan ta duna e medionan aki gratis ora cu mester. 


sidad di informacion no ta ser mirá tur caminda ainda. 
Sinembargo anja pasá Famia Planea den persona di 
señora Margarita a duna informacion seksual na mu- 
chanan di lagere school. Promer ela duna un anochi di 
informashon pa e mayornan di e muchanan, durante 
cual anochi ela splika e mayornan debidamente ta kiko 
elo bai conta e muchanan y pakiko esaki ta necesario 
tanto na skol como na cas. Un cooperacion estrecho 
entre mayornan y skol por evita hopi problema. 

E mayornan a keda masha contento y e informacion 
seksual na e muchanan mes a bai masha bon. 

Y finalmente ta unda e fundashon di Famia Planea ta 
haya placa pa haci su trabao? 


"KONG HING SUPERMARKET” 
Havenstraat 16 — Tel.: 1219 - 1698 
E Supermercado mas hygieniko i moderno di Aruba. 
”KONG HING SUPERMERCADO”, 
kompletamente airecondicioná. 
na 
”KONG HING SUPERMERCADO,, 
bo ta haja di ”A” te ”Z” den comestible, loke ta na 
bo gusto.. Nos comestiblenan ta limpi i fresko. 
Nos tin un parking lot espacioso pa tur nos clien- 
tenan, Nos servico ta por major i detal. 

Pa anja e fundashon aki tin mas o menos 60.000 florin 
riba su presupuesto. E placa aki e ta haya parcial- 
mente di Gobierno Hulandes y parcialmente di Go- 
bierno Antiyano. Tambe nan ta haya hopi ayudo di 
IPPF, esta international planned parenthood federa- 
tion, un federacion internacional pa Famia Planea. 
Esaki en corto ta e trabao cu e fundashon Famia Pla- 
nea ta haci den nos comunidad. 

Un famia planeá ta un famia feliz y famianan feliz ta 
forma un comunidad feliz, y esei ta loke no solamente e 
fundashon pero nos tur ta desea. © 


Bo ta kere ta husto? 


Ora cu un homber y muher yega na relacion sek- 
sual, embarazo por ta e consecuencia. Pero por 
tin circunstancianan den cual sea temporalmente 
sea pa semper un yiu no ta deseable. 

Bo ta kere ta necesario y husto den e caso ei, pa 
e homber y muher desisti di e manera uniko aki 
di demostra otro nan amor? Sciencia moderno a 
haci cu esaki seguramente no ta necesario mas. 
Ta sisti un cantidad grandi di medionan anticon- 
ceptivo, for di cual cada ken mester scohe esun 
cu nan mes ta desea. Ainda tin hopi hende cu tin 
cierto miedo pa cu e articulonan aki y esei ta muy 
comprendibel. Podiser hopi vez ta falta di conoce- 
mento profundo di e medionan aki. 

Sinembargo mas y mas hende ta bai compren- 
diendo cu e medionan anticonceptivo aki no tei pa 
haci relacionan baho posibel sino na promer lugar 
pa fortifika relacionan sano. 

Pesei durante e lunanan cu ta bini AMISTAD lo 
bai publika cada luna informacionan extenso riba 
cada un di e medionan anticonceptivo mas usd. 

Na nos mesa di redaccion a jega un remetido di 
Sr. Hendrik CROES na unda e ta splika varios 

punto ku ta concerni “TURISMO”. E remetido aki a sali publiká 
caba den tur corant lokal. Den pasado varios bes Revista Amistad 


tambe a jega di publika varios punto pa interes general di Turismo. 


PERSONA INCAPAZ 


Esaki ta sosode pasobra nos ta haja na cabez di Oficina 
di Turismo un persona incapaz ku ni siguiera konose e 
trabou aki, pero politikamente e a heredé. 

Kiko ta e trabao di un persona cu ta traha na oficina 
di turismo? 


Esaki mester ta meskos ku ora bo ta salesman di un 
Agencia, na unda más bo bende, más popular e produc- 
to bira, pero esaki ta hiba kuné habilidad den papiamen- 
to i kon bo ta hiba bo benta. 

I esaki ta meskos ku un persona ku ta traha na un Ofi- 
cina di Turismo na unda bo trabou ta pa bende bo Isla. 
Pero si bo ta haja un persona manera Sr. Betty 
ARENDS, un persona ku for di tempo ku e tabata De- 
putado tabata konoci komo un persona ku nunka sa 
gusta papia, ta kon é por bende su isla si e no ta gusta 
papia korda pa convence e turistanan pa bishita Aruba i 
splika nan loke nos por ofrece nan. 


ORGUJOSO? 


Den hopi ocasion nos a ripara ku enbes ku e join e grupo 
i trata pa hiba cualquier conbersacion interesante en- 
cuanto Aruba, semper bo ta hajé pará un banda. Esaki 
kizas pasobra e ta un persona deamasiado orgujoso o 
kizas pasobra e no konoce su trabou suficiente tambe. 
Awor nos pregunta ta: Ta kon un hende asina por tene 
un Charla o discurso encuanto Aruba? Ta kon e por duna 
su otro coleganan un ejempel? 

Nunka te ainda ta e kaso ku Betty a jega di jama un 
rueda di prensa pa splika un o otro experencianan ku e 
a pasa den cualquier ”convencion” concerni turismo, 
manera tabata e kaso cu Michael KUIPERI, ku a hiba 
Aruba den turismo unda e ta awor. 


FALTA PROPAGANDA 


Ta un hecho ku falta hopi propaganda den exterior. 
Hendrik CROES tin razon i principalmente e i e otro 
chauffeurnan di taxi ku diariamente ta atende e turis- 


tanan por bisa esaki, ku kasi tur turistanan ta bisa bo 
ku Corsow su nomber ta mas konosi ku esun di Aruba 
den exterior. 

I ku sorto di dirigentenan asina Aruba no ta bai un paso 
dilanti loke ta koncerni turismo. Cuanto biaha bo por 
lesa den diarionan lokal ku Corsow ta manda varios bes 
Comisionnan pa bai hasi promocion afó i pa interesa 
”cruise-linenan” pa bishita Corsow i nos por ripara 
probecho di esakinan. 

Cuanto vabor ta bishita Corsow màs ku Aruba? Si e 
Companianan di viaje o Hotelnan no hasi nan esfuerso 
nada ta wordo logra, pasobra Gobierno no ta hasi ab- 
solutamente nada pa un mihor propaganda. Ta Hotel- 
nan mes ta hasi nan propio campanja pa atrea más tu- 
rista pa Aruba. 

Oficina di Turismo ta publika tur luna, cifranan bonita 
komo sifuera ta nan ta hasi nan esfuerso, pero esaki ta 
puro trabou di Hotelnan, Organisacionnan di viaje i 


TISSOT 


SPRITZER + 
FUHRMANN 


ARUBA 
BONAIRE 
CURACAO 

ST. MAARTEN 
NEW YORK 

Turismo ta bayendo bon na Aruba. Pero cu e bunitesa di nos playanan só, nos no ta mantene nos turismo riba 
e nivel cu e ta awor. Mester di hopi mas, cu cual nos turismo mester por conta cu ne. Hende capaz y placa pa 
propaganda p.e. 


Companianan di viaje ku ta perkura pa propaganda i pa 
mas turista bishita Aruba. 


MICHAEL KUIPERI BEK? 


Pa e situacion mehora Gobierno mester purba di trece 
Michael KUIPERI bek pa ocupa e puesto komo Jefe di 
Oficina di Turismo, pero esaki ta un di e kasonan den 
Gobierno ku pa motibo di un tristo aumento ta prefera 
di laga personanan capaz bai traha otro lugar, pa duna 
personanan incapaz pa motibo politika chens. 

Cuanto biaha nan ta nenga di atende personanan impor- 
tante ku ta interesa den Aruba , pasobra nan no tin 
tempo o no tin suficiente plaka ariba begroting? Sem- 
per esaki ta e kaso ku Oficina di Turismo ku no tin plaka 
riba presupuesto, ta kon Gobierno kier pa un Departa- 
mento funciona debidamente sin plaka? 

Pakiko e Jefe no ta trata anto pé haja mas plaka pé hasi 
su trabou mas eficiente? Pakiko biaha sin trece resul- 
tado o siguiera contra Pueblo loke bo a pasa aden? Ta 
tempo pa enberdad Gobierno hasi un reorganisacion 
completo i pone e Departamento di Turismo funciona 
manera debe ser i stop di steun ku Impresanan parti- 
cular lo hasi nan trabou. 

Semper ta wordo bisa door di nos Autoridadnan ku 
mester juda mantene turistanan, trata nan bon, etc., 
pasobra esaki ta e unico medio di entrada pa nos Isla, 
pero si nan mes no hasi algo na esaki, dia pa dia e situa- 
cion ta empeorà. Senjoresnan boso ta wordo paga pa 
traha pa bienestar general di Aruba, no pa sigui traha 


«riba projectonan ku otro a muri laga tras pa boso. 

PLAYANAN 


Turistanan ku ta bishita Aruba ta solamente interesa 
den nos playanan i lama, pasobra voor de rest masha 
poko tin pa ofrece. E pokonan ku tin Gobierno ni si- 
guiera ta hasi un esfuerso pa mantene nan. Tur kos ta 
un principio i despues laganan pa nan cuenta, pa natu- 
ralesa zorg pa e resto. 

Gobierno ni siguiera ta hasi un esfuerso pa drecha nos 
cajanan, planta mas mata, hasi algo ku nos caja princi- 
pal, hacié mas atractiva, manera ta e kaso ku hopi pais- 
nan turistiko den mundo. Mas bo tin pa ofrece nan, mas 
nan ta interesá. 


BIDA NOCTURNO MUCHO KARO 


Hopi biaha nos ta aserka turistanan ku ta bishita Aruba 
pa nan comentario encuanto di Aruba i nan ta bisa nos 
ku enberdad Aruba ta un Isla bonita, pero e bida 
nocturno ta demasiado karo, despues di hotel ta masha 
poko lugar mas ta resta i pa e banda ki sí Corsow ta 
superior riba Aruba. 

Nos mester hiba den consideracion ku no ta solamente 
miljonarionan so ta bishita Aruba, pero un simpel 
Obrero ku ta traha duro anjanan largo pa spaar pa hasi 
un biaha costoso asina, pesei hopi ta regresa ku e deseo 
di bolbe bek, pero sabiendo ku esaki ta imposible door 
ku Aruba ta demasiado karo. 


Nos ta spera ku siguiera algo di nos puntonan di bista lo 
wordo studia i tuma na consideracion. & 


MAPPA IRENE TIENE 
e dilema di prostitucion 


PARIDAD 


Pa siglonan sociedadnan a studia e problemanan ku e 
vicio humano di prostitucion ta trece kune. Aktual- 
mente algun autoridadnan ta pro pa legalisé, ku e spe- 
ranza ku asina por tin un kontrol. Pero... esei ta e 
verdadero solucion? 

E problema di prostitucion ta existi den hopi paisnan na 
mundo. Na Estados Unidos ela converti su mes den un 
negoshi ku ta trece mil millon dollar pa anja. 

Na Europa prostitucion ta plama su mes libremente. 
Nan ta calcula ku na Alemania Occidental tin 200 mil 
muher ku ta dedika nan mes enteramente na prostitu- 
cion, y ku un riba kada tres homber — entre e edad di 
21 pa 65 anja — ta un kliente habitual. 

Na Inglaterra prostitucion riba su mes no ta worde 
konsidera komo un delito, pero si e hecho di buska 
klientenan den víanan publiko. Ta ser calcula ku na 
Londres tin 17 mil prostitutas, di cual un gran parti ta 
encontra su mes den e distrito Soho. 


LIBERTAD 


Na Suecia e no ta un problema hopi grandi, principal- 
mente pasobra libertad seksual promer cu matrimonio 
ta hopi extendí. 

Na Union Sovietica si prostitucion a worde prohibi 
oficialmente. E dirigentenan marxista ta consideré 
komo un forma mas di explotacion y un senja di deca- 
dencia moral di Occidente. Sinembargo artikulonan ku 
ta aparese okasionalmente den prensa sovietico ta 
indika ku ta eksisti prostitucion, partikularmente den e 
zonanan frequentá pa turistanan. 

Otro centro notable di prostitucion ta Vietnam. E solda- 
nan merikano tabata tin nan mes bar pa asina reduci e 
casonan di enfermedadnan venereo. 


PAKIKO? 


Pakiko e negoshi di prostitucion ta bai asina bon? Y den 
époka ku tanto libertad y facilidad pa relacionan sek- 
sual sin adquiri kompromisonan grandi? 

E faktornan cu ta trese prostitucion ta hopi vez: un bida 
desorganisá na cas, rechazo y negligencia di e 
mayornan, resentimientonan kontra nan pa parti di e 
yiunan, kontakto cu gruponan of individuonan ku ak- 
tividadnan delictivo. 

E prostituta típiko ta procede hopi viaha di un hogar 
destruí, di un famia infirme of di e ambiente karakter- 


istika di e barionan abao. Durante su adolescencia pro- 
bablemente e tabata ligá na gruponan ku un concepto 
baho di moralidad. 

E relacion ku su tata kasi semper ta negativo. Ora e 
kier para riba su mes pianan, ta kasi sigur ku e ta pasa 
trabao pa haya un empleo. Yen di deseo pa plaka y dis- 
fruta di e kosnan agradabel di bida, e ta buska kontakto 
ku amiganan ku ta dedika nan mes kaba na prostitu- 
shon. E amiganan aki ta presentele e bida como un ”tra- 
bao facil”. E no ta requeri hopi esfuerzo, no mester tra- 
ha mucho ora y e pago no ta malo. Den hopi kasonan, 
asina e forma di bida aki ta kuminza, un forma di bida 
ku ta promete hopi y ta duna masha poko. 


NINGUN FUTURO 


E muher lo bay ripara ku prostitucion no ta ofrece nin- 
gun futuro. Mientras e anjanan ta pasa e ta perde su 


Tur Diajuebs anochi di 8.15 pa 11.00 
DISCORRAMMA 
via Radio Hoyer | 


Tur Diasabra nochi di 9or pa 12'or 
SAFE-DRIVING 
via Radio Hoyer | 


Tur anochi di 8.30 pa 11’or 
SAFE-DRIVING 
via Voz di Aruba 


Tur Diadomingo anochi di 7’or pa 10’or 
DISCOMUNDIAL 
via Voz di Aruba 


Tur esakinan y hopi mas presenta y produci pa 


ADDISON PROGRAMS CO. 
Corsow tel. 44287 Aruba tel. 8071 

atraccionan y e ta sinti su mes bandoná, sin kapacidad 
pa buska un otro rumbo di bida. 

Un di e prostitutanan ta hustifika su profesion asina 
aki: ”Hopi homber tin problema personal na kas, bo mes 
sa kon algun esposanan ta. Anos ta duna un kontribu- 
shon positivo na sociedad. Hombernan ta bin aki pa hopi 
motibunan, no solamente pa buska placernan seksual. 
Aki semper nan ta haya tambe un hende pa papia cu 
nan.” 


ENFERMEDAD 


Un efekto di prostitucion ta e plamamento di enferme- 
dadnan venereo. Probablemente nobenta porciento di 
tur e prostitutanan profesional a haya un enfermedad 
venereo den su carera. Y kada un di uan por pasé pa un 
promedio di 20 homber promer cu e kaso worde des- 
kubri pa autoridadnan di sanidad. 

Hasta ora un prostituta ta tuma un dosis diario di peni- 
cilina, tin peliger ainda. Su organismo por desaroya 
algun variedad di germen ku ta resulta immuun pa e 
droga. E injeccionan rutinario hopi viaha ta disfraza e 
sintomanan di gonorrea (un enfermedad venereo) sin 
mata e organismonan produktor di e enfermedad. 
Sinembar go e enfermedadnan venereo no ta konstitui e 
nucleo central di e problema planteá dor di prostitucion. 
E motibo esencial pakiko prostitucion ta nocivo 
(schadelijk), ta bai mas lew cu krimen of enfermedad- 
nan venereo. 


DEGRADACION 


Prostitucion ta un menasa pa sociedad, den dos nivel. 
Promer pasobra e ta destrui bida di e muher cu ta 
converti su mes den un prostituta. 

Hopi prostitutanan ta kustumbra na droga, pasobra nan 
no ta haya estimulonan positivo pa nan bida. Nan ta 
muhernan ku no por haya ningun compensacion den nan 
bida. Nan ta sinti nan malgusta y hopi ta detesta e 
hombernan. 


ARVEFA 
Arubaanse Verffabriek N.V. 


Aruba Paint Factory, Inc. 


L. G. Smith Blvd. 144 - P.O. Box 297 
Tel. 2519 
Oranjestad - Aruba (Neth. Antilles) 
Cable: ARVEFA-Aruba 


Prostitucion ta degrada e relacion seksual, haciendo e 
algo solamente fisiko, manera animal. Amor y emocio- 
nan positivo di karinjo ta ausente. E aktividad seksual 
ta bira algo rutinario, meskos cu frega djiente tur dia. 


Seks komercialisá ta destrui e concepto romantico di 
amor, e amor profundo ku por uni dos ser ku otro. E 
praktikamento di prostitucion ademas ta trese kune un 
danjo fisiko, emocional y espiritual pa e muher. 


HOMBER 


Claro cu e prostitutanan no por ”traha”, si'n ta pa e 
deseonan carnal di e hombernan. Hopi di e hombernan 
ey ta kasá y kabez di famia. Tur homber — kasá of no — 
ku ta solicita e servicionan carnal di un prostituta no ta 
cumpliendo ku e deber social ku ta korresponde na dje 
komo tata of komo bon ciudadano. 

E kasánan ku ta infiel na nan esposa ta destrui nan ho- 
gar y e amor ku nan tabata sinti pa nan kompanjera. 
Tambe nan ta pone e futuro di nan yiunan na peliger, 
kendenan tin necesidad di un bon respaldo moral, di un 
influencia masculino den un bida hogarenja. 

E solteronan ku ta bishitando prostitutanan ta reve- 
lando e poko ku nan futuro matrimonio ta importanan y 
e muher ku lo bira nan esposa. Nan ta pensando ku nan 


Amistad Snack Truck. 


E Snack Truck di calidad di un ¡ tur. 


Amistad Snack Truck ta habri tur anochi for di 8.30 


te den oranan di marduga pariba di Marine 


Sportcentrum, riba e kaminda nobo. 


Haci nos un bishita i lo bo keda encanta ku nos platonan. 

E supermercado di más grandi y moderno di Aruba. 
Completamente airecondicioná. 

Gran colekshon di trahenan deportivo. 

Trahe di banjo, marca ”Triumph”. 

Un surtido grandi di cosmetica. 


Nos "Buster Brown Boutique” unicò. 
Nos Jovennan di Aruba naturalmente ta hasi compras na 


(UE IAB DIELA i 
erardus cursus 


voor uw kantooropleidingen 

STENO - TYPEN - BOEKHOUDEN 
HANDELSCORRESPONDENTIE 
Conversatie ENGELS en SPAANS 


airconditioned leslokalen 
WILHELMINASTRAAT 18 (naast Tivoli) 
TEL.3268 of 3571 


egoismo y e amor berdadero ta e motivacion principal di 
nan bida. 


SOLUCION i 


Sociedad a lucha contra e problemanan di prostitucion 
desde antiguo. Durante Edad Media e tabata masha ex- 
tendí. Tomás de Aquino, teólogo katoliko, a afirma ku 
prostitucion ta un kondicion necesario di moralidad 
social. 

Den curso di historia nacionan na mundo a usa diverso 
systemanan: regula, prohibi of licencia prostitucion. 
Tur a plannan a faya. Hopi expertonan a yega na e con- 
clusion ku e problema ta insolucionable. Mientras tin 
clientenan, lo tin prostitutanan. Esaki ta e klabo di e 
problema: prostitucion lo desaparece si no tin homber 
ku ta alenté. 

E solucion berdadero ta pa promeve un kambio den 
curazonan y mentenan di hombernan y muhernan. Ade- 
mas mester elimina e causanan ekonomiko di prostitu- 
cion. Mester pone un programa pa re-educacion y 
rehabilitacion. 

E prostitutanan — y tambe e clientenan — mester des- 
kubri e proposito real di e existencia humano, e digni- 
dad y e imenso potencia di kada bida. 

Pero, desgraciadamente, historia y experiencianan hu- 
mano ta adverti nos ku sociedad no ta accepta tal pro- 
gramanan. 


Pa un bon Aviso 


pone bo propaganda den 


Revista Amistad” 


PLAZA shopping center ARUBA 


FRANK AUTO PARTS 
tel.: 8071 


situa pariba di Club Estrella na Sta. Cruz ta bo cas 

favorito pa tyranan segundo mano y den tur tamanjo 

cu ta bini for di autonan cu a caba di kibra na Merca. 

Manera e nomber mes ta bisa nos tin tur clase di 
repuestos. 


Den nos servicio nos tin e.o. cargamento di bateria 
y drechamento di tyra. Nos portanan ta habri 
for di dialuna te diabierna te 6'or di atardi 
y diasabra te 12'or di merdia. 


ESTRELLA GROCERY 
Sta. Cruz 250 — Te.: 8420 


"ESTRELLA GROCERY” self service ta situa den cu- 
razon di Santa Cruz i tin un servicio esplendido. 
"ESTRELLA GROCERY” ta hygieniko i completamen- 
te airecondiciona ku servicio rapido. Tur cliente di 
"ESTRELLA GROCERY”, ta clientenan feliz di por 
tin comestiblenan di kalidad i di markanan mundial- 
mente konoci. Bira nos cliente i bo tambe ta un 
cliente feliz. 
"ESTRELLA GROCERY” 
nos orgujo den Santa Cruz. 


£S 


di nos e ta 


Pa construction di bo cura, porta of cualquier otro 
trabou di Welding no ta kedabo ningun otro direc- 
tion cu ”SINT JAGO WELDING SHOP”, situa na 
Tarabana. ”SINT JAGO WELDING SHOP” tin 
trahadornan experto den weldomento y ta hasi bo 
trabou na un prijs barata. Pa cualquier trabou di 


weldo di aluminium, acudi libremente na.... 


St. Jago 


TEL. 3033 


ti Weldin 
SE 


SHOP 

falta hopi 
medico 
mas na aruba 


Mirando cuanto trabou nos dokternan tin nos ta saka 
afó ku Aruba mester di más dokternan. Pa tuma komo 
ejempel ku pa un mitad dia un dokter mester samina 
mas ku 40 paciente, ta riparable ku mester mas mediko. 
Esaki mester ta mescos ku otro paisnan na unda bo ta 
haja dokternan te resta i esaki ta trece ku ne ku e medi- 
conan mester atende i traha ku nan patient bon pa nan 
mantene nan clientenan (competencia). 
Pero aki na Aruba ku bo ta haja cierto mediconan só, 
esaki ta bira un costumber ku nan ta atende mas ku 30 o 
40 patient pa un mitad dia só. Tin di nan ni siguiera ta 
examina nan patient pero simplemente traha un recept, 
solamente door di puntra nan kiko ta nan keho. 
Pero esaki ta bin door ku Gobierno semper ta permiti 
cierto mediconan so traha aki na Aruba. Pakiko Gobier- 
no no ta permiti p.e. mas mediconan Colombiano na 
Aruba, pa nos por averigua kon nan ta ejecuta nan tra- 
bou? 


HOSPITAL 


Ta tristo ku nos hospital nobo lo bai habri su portanan i 
ta keda existi scarsedad di medico. Esaki nos ta skirbié 
en coneccion cu varios cartanan ku nos a ricibi ku ta 
splika nos kon problema nan ta pasa pa haja un medico 
na warda den hospital. Te hasta ta asina bergonsoso ku 
ni hasta e verpleegsternan ku ta traha den polikliniek 
mes no sabi na unda e dokternan na warda ta encontra 
nan mes tin momento. Ta kon awor nan por bai run un 
hospital grandi asina? Kizas mediconan Colombiano 
hasta por sali Gobierno mas ventahoso ku e otro 
mediconan. Na Colombia e situacion ta asina awor ku 
hopi estudiante no ta studia mas den medicina pasobra 
Colombia ta jen di medico i ta esun ku ofrece e mihor 
servicio ta esei ta haja tur clientenan. 
Aruba tin bastante habitante pa por permiti dobbel di e 
dokternan ku tin actualmente. Ku e artiklo aki nos a 
spera di complace tur nos lectornan ku a manda nos un 
carta encuanto problemanan médico. 


ARUBA BOTTLING CO. 
NASSAUSTRAAT 162 TEL. 1640 
"Juventud y Pueblo di Aruba” semper to orgu- 
joso bebiendo e refresconan di mihor calidad 
di Aruba: 

Nesbitt's - Coco-Rico - Oso-Grape 
Pa bo tambe ta pertence na e miles di persona- 
nan cu ta bebe e productonan Nesbitt's, Coco- 
Rico y Oso-Grape, jama of acudi personalmente 
na ARUBA BOTTLING CO. y cu gusto nos ta 
ricibo bo. 


ARUBA BOTTLING CO. 


£AMISTAD 


e revista cu circulacion mas 
grandi na Antillas: 
3600 ex. 


E mihor revista pa pone 
bo propaganda! 


$AMISTAD 


Si bo ta traha, renobà of drecha kwalkier edifisio: mira 
prome na e firma ku tin e surtido di mas grandi: 
BOUWMAATSCHAPPIJ ARUBA N.V. 


BOUWMAATSCHAPPIJ 
ARUBA N.V. 


Mrr Druivenstraat 10 - Dakota 


me Tel. 1275 


SMALL PARTIES ARE 


Big Deals 


for us at 


Surfsile 


That party you might be planning is a 
BIG deal, no matter how Small you plan 
it. We will enjoy hosting you, and have 
the know how in BIG deals from 10 to 


600 people. 


For a BIG deal call Ewald Biemans at 
3380 


TALK OF THE TOWN RESORT HOTEL 


Maureen 
Vielria 


di Aruba a haci bon 
papel den exterior 
saliendo first runner- 
up Reina di Carnaval 
Internacional na 
Barranquilla,Colombia 
i tambe e mucha 


mujer mas “sexy” 


Esnan ku konoce MAUREEN por a imagina ku MAU- 
REEN por hasi un bon presentacion den exterior, den 
cualquier concurso, konosiendo su bejesa, inteligencia, 
elegancia i su sistema di bisti. 

MAUREEN més ta deseña tur su modanan i zapato i un 
di su gran hobbynan ta bistimento. Revista Amistad 
manera semper, komo un Revista netamente Arubi- 
ano, ta kla pa duna elogio na tur nos hendenan ku ta 
hasi un bon presentacion den exterior. Siquiera ta esaki 
nos representantenan por ricibi komo honor i aprecio pa 
nan esplendido presentacion den exterior, pasobra for 
di nos gobernantenan nunka un iniciativa lo sali tóg. 


MAUREEN VIEIRA 


Despues di e tremendo exito di Vivian, ta Maureen a 
trece otro puesto halto Aruba, asina nos ta spera ku 
mas di nos representantenan lo hasi tambe. 


Apesar ku Costa Rica a sali REINA INTERNATIO- 
NAL di CARNAVAL, pa e Barranquilleronan ta Mau- 
reen ta e Reina. For di principio Maureen tabata e favo- 
rito i e a ricibi tremendo apojo i ovacion di e Publico 
Barranquillero. 

Manera su chaparrone mes a konta nos ku e mes a kere 
ku Maureen sin duda lo sali. Maureen a kuminsa bisa 
nos ku e ta pidi su disculpa ku e a bin un siman mas laat, 
pasobra nan a gusté asina hopi ku nan a invité pa keda 
un siman mas laat, bishitando Medellín, Cali i Carta- 
gena. 

E eleccion a tuma lugar for di 20 te ku 27 di februari. 
Maureen a wordo acompanja pa Señora Sonia IBARA- 
NIEUWKERK. 

Na Barranquilla nan a wordo acompanja especialmente 

Maureen durante un fiesta na Colombia, caminda ela representa Aruba den e certamen pa Reina di Carnaval 
Internacional na Baranquilla. ' 


Diferente reina participante den trahe nacional ta presenta na e publiko di Baranquilla cu a mustra un interes 
. Special pa e representante di Aruba: Maureen Vieira. 

pa Srta. Gladys Mendoza LINCE, coordinadora general 
di e programma. Na Barranquilla nan tur a hospeda na 
Hotel DEL PRADO. 


PROGRAMMA 


E programa tabata contene hopi .evenementonan, 
especialmente den Clubnan. Tur caminda ku nan wordo 
presenta nan mester tene un speech, tambe baila riba 
stage. E animacion ta tremendo i bo ta sinti e ambiente 
Carnavalesco. Entrevista ku e Juradonan. 


PUNTONAN PRINCIPAL 


Tokante e puntonan principal ku e juradonan ta husga 
por bisa ku esaki ta otro ku akinan, principalmente ku 
ta trata di Carnaval. Ajanan nan ta huzga otro ku aki- 
nan. Alegria di e kandidata ta algo principal, tambe e 
simpatia di e Publiko pa ku e kandidata, postura, ele- 
gante femenina, personalidad i educacion. 


ELECCION 


Manera mi a bisa kaba, e anochi di eleccion mes, esaki 
no ta mucho importante, pasobra e Juradonan tin tur 
klase di oportunidad pa huzga bo durante tur evene- 
mentonan. E asistencia publiko tabata grandi, pero ta 
un solo bes nos ta presenta, despues di biaha e desicion 
final ta tuma lugar, pero esaki no na un sistema manera 
di nos, pero mas keto, kasi bo no ta nota mes ku tin un 
eleccion ta tuma lugar. Bo ta actua manera bo kier, sin 
wordo getrain. Pero si mi tin ku bisa ku tabatatin un 
tremendo show i especialmente e ballet ta algo excep- 
cional. 


BATALLA DE FLORES 


BATALLA DE FLORES ta e desfile di loke ta pasa den 
cajanan principal di Barranquilla, aki nos ta jama 
Parada Grandi. Esaki mas bien ta basa riba carosanan 
luhoso no gruponan manera akinan. Tur kos ta dura 
mas o menos 3 ora. Durante e Parada mi a ricibi asina 
aplauso i animacion ku na dado momento mi a jora di 
emocion, pasobra ta solamente nomber di Aruba bo ta- 
bata tende. 


OFERTA z 


Maureen a ricibi hopi oferta komo modelo i diseñadora 
di moda. Su bistirnan a haja hopi acogida na Barran- 
quilla, pesei mes e a ricibi hopi bon ofertanan, cual e ta 
studiando e posibilidadnan pa acepta. Especialmente e 
titulo komo e mucha mujer mas sexy di e certamen a 
jude hopi. 


MISS ARUBA? 


Maureen a contesta ku e no ta pensa riba un kandida- 
tura pa Miss Aruba ainda, pasobra ta depende di e 
ofertanan i di su estudio komo modelo na Bogotá. Ape- 
sar ku Maureen a wordo aserka door di varios persona 
pa e tuma parti, esaki manera e a bisa ta depende di 
circunstancianan. 


ti 
SE 


Promer runner-up di Reina di Carnaval Internacional na 
Baranquilla, Colombia, y tambe e mucha muher mas 
“sexy”: Maureen Vieira. 


Un bes mas nos ta convenci ku Maureen por representa 
Aruba den cualquier certamen. Maureen a termina 
gradiciendo tur ku a coopera ku né, especialmente 
"A.L.M.” i "”MAGGY'S”, kende espontaneamente a 
pone un di su empleadonan disponibel pa a hasi e viaje 
aki komo chaparonne. Tambe na Srta. Glady's de MEN- 
DOZA LINCE, kende a percura pa nan estadia a bira 
inolvidabel na Barranquilla. 

Maureen pabien, pabien i ojala bo por representa 
Aruba ku e mesun exito un bes mas den exterior! E 


ABRES ABRO ADD ABR ARAS 

Mi amigo o amiga no kibra bo cabez encuanto 
bebida o ijs pa e fiestanan venidero.. Riba tur esaki 


"MAI STORE” situa den Emanstraat No. 86 a prepara 
su mes i a aumenta su stock pa sirbi un i tur 


Feliz temporada pero ku 


"MAI STORE” 


Emanstraat No. 86 


Tel. : 2152 


eat 

drink 

dance 
SNACK BAR swim 
Tel. 8468 laze 
PLAYA PARIBA - BONAIRE A.H. sleep 
rest 
and we 
will do 
the rest 


Deliciously prepared beefburgers 
€ steaks. Local dishes served daily 
and also rooms for rent. 


DON'T HESITATE - DROP IN! 


Pa un bon Aviso 
pone bo propaganda den 


Revista Amistad” 


tel. 1315 
oranjestraat 7 


pa tur clase 
di zapatonan 


AE. KOCK 


MACHINE €: REPAIR SHOP 

TEL. 5706 

BERNHARDSTRAAT 3 
Tambe nos ta agente di: Hopi anja di experiencia 
“Royal y Walter adding den servicio di typewriters 


& calculator machine” y demas machin pa oficina 

Cartanan 
Ricibi 


ABUSO 


Sr. Redactor, 
Despues di un cordial saludo na Sr. Red. mi kier a pidi Sr. Red. si Sr. 
Red. tin un conseho pa mi y danki. 
Mi ta un sefiora di 20 afia, mi tin 2 yui homber. Mi tin 3 afia casa. Mi 
problema ta cu dia nos a casa i ki ora ku nos pleita e ta bisa mi cu e no 
a hajami virgeni esei no ta berdad pasobra té ta e prome homber cu 
a pone man riba mi. I casi tur dia nos ta pleita. 
Ki dia anochi mes e la dal mi i hopi otro biaha mas mi no a worry pero 
awor ta di mas mi tin di buska un medio cu ne. Tur ora cu nos pleita e 
ta bisa mi coi mi panjanan mi bai. 
Mi a bise calke dia mi ta bai lage pero mi no por hasie mi ta stime i e 
sa pasobra e mes ta bisa mi cu mi no por lage. Awor mi kier un con- 
seho kiko pa hasi. Mi no ta weita e motibo pakiko e ta pleita cu mi. Mi 
ta mucho keto esei mi sa, mi suegra mes ta bisa mi pone pia abou 
pero mi no por. Mi no por cuminda ni un hende. Mi kier un conseho 
pronto. 

Un mama desespera 


Amiga desespera, 

Esaki ta un di e errornan mfs grandi di e sefioranan Arubano, ku 
hopi biaha ta laga e hombernan hasi i deshasi di nan. Nan mester 
mustra ku siguiera nan tin derecho di expresa nan mes. 

Loke bo mester hasi ta papia serio kuné i convencé ku apesar e sa ku 
bo ta stime hopi, pe no abusa di bo confiansa, pasobra asina ta sigui 
te ora jega un dia ku e mes ta mata bo amor. 

Esaki hopi biaha ta sosode ku door di abusonan di e hombernan mes 
ku nan muher ta laganan i despues pone tur kulpa riba e mujernan i 
asina Pueblo tambe ta tuma nan na malo sin buska drechi promer di 


‚e asunto. 


MI COLOR 


Apreciable Senjor Redactor, 
Mi tin algun problema cu ta worry mi pa varios tempo, awor i mi no 
sa con pa resolvenan, pero mi ta spera awor cu senjor por duna mi 
algun consejo. Mi problemanan ta di promer mi tin un mucha homber 
pa mas di cuater aña, i mi ta stime'le masha hopi mes. 
Pero su famianan no ta acceptami pasobra mi ta color bruin i nan yui 
ta color cla. Bo no ta hanja cu esei ta coi kens, ta parse meskos cu 
mama mester busca muhe pa nan yui. I di mi banda mi tata no ta 
accepta pero mi mama si. I tin hende cu ta gusta traha redo i ami no 
ta gusta e cos ei. 
I un cos mas. Tin biaha mi sa wak mi mucha homber ta papia cu mu- 
cha muhernan of cu mi amiganan, pero tin biaha e ta papia cu e 
mucha muher cu e tabatin promer cu mi. Tin biaha su mihor 
amigonan ta bin bisa mi cu nan sa wak e otro mucha muher. 
Ora mi tende cosnan asina nan ta duel mi masha hopi mes. Ora mi 
papia cune tocante e cosnan ei eta bisa cu mi ta jaloers, pero e no ta 
comprende cu mi ta stime’le. Maske cu.e no ta corta mi orea pero 
toch. Mi ta spera cu senjor redactor por judami resolve mi problema- 
nan. Masha danki. 

M.V. 


Senjorita M.V., 

Esaki ta problemanan ku semper sa sosode encuanto ku ta majornan 
mester acepta un mucha homber o mucha muher pa nan yuinan, pero 
esaki ta completamente robez, pasobra nan tin tur derecho pa nan 
mes huzga pa nan mes. Principalmente mi ta completamente contra 
pa majornan huzga encuanto color p.e. e ta preto, bruin, blanco, etc. 
Esaki no ta algo principal den bida. 

Si un major ta contra di un mucha mujer o homber, pasobra e tin un 
mal bida, bebe hopi, mal karakter, ta otro, pero asina mes ta bo yui- 
nan tin tur derecho pa nan mes huzga pa nan mes. 


Te o x: 


MUCHO CHIKITO? 


Señor Redactor, 
Mi ta un mucha muher di 14 aña y mi tin un mucha homber di 18 aña 
mi ta stime hopi. e 
E problema ta cu mi mama no kier pa mi papia cu ne. 
Ora e wak mi ta papia cune e ta yamami bin paden i sundra mi e ta 
bisa mi cu mi ta muchu chikito pa stima. 
Sefior Redactor un mucha muher di 14 afia no tin derecho pa stima? 
Kiko meneer ta bisa di esaki? 

C.W. 


Amiga C.W., 

Esakinan ta aventura ku majoria di nos hobennan mester a pasa 
aden. Hopi biaha nos ta tuma nos majornan na malo, pero majoria 
bes nan tin razon, pasobra no lubida ku e ta bo mama i e kier bo bon. 
Mi no ta bisa ku un mucha muher di 14 anja no tin derecho di stima, 
basta e no ta comporta su mes manera un mucha i hasta pensa 
manera un mucha, pero si bo ta convenci ku ta asina, bo tambe tin 
derecho pa hasi esaki. 


CORRESPONDENCIA 


Sefior Redactor, 

Mi kier pa bo publica e nomber aki di un mucha-mujer MEXICANA 
cu kier tin correspondencia cu un mucha-homber ARUBIANO. 

Como cu bo Revista ta tan lesa mi kier a pidi bo un favor. 

Su nomber ta: 


Margarita Sainz SANCHEZ 
Direccion: Avenida Circunvalacion 
Providencia 1524 
Lomas del Country 
Guadalajara, Jalisco 
MEXICO. 
E tin 19 afia. Di ante mano danki. 
ABORTA? 
Sr. Director, 


Hasi mi un fabor pa publika e carta y su contesta cuanto antes cu bo 
por. Sr. Director, mi ta un mucha muher di 19 anja y mi a sali na 
estado di un mucha homber cu mi ta stima, pero a sosode cu awor cu 
mi tin 2 luna na estado mi a bai bisa mi mama tur cos, pero el a rabia 
mashá hopi y a bisa cu mi a danja su famia y awor nan ta bai mira nos 
como nada. 

Nan ta forsami hasi abortus pero tur esaki contra mi boluntad. E mu- 
cha homber a bisa mi si mi hasi esaki e no ta casa cumi. Te ainda mi 
tata no sa nada, pero mi mucha homber ta willing pa papia cune, pero 
mi mama ta blo bisa cu e lo mata apesar cu mi sa cu mi mama no tin e 


O OMEGA 
Dynamic 

ARUBA 

CURACAO 

karakter ei. Mi mama ta mas fregá cu mi tata. Señor duna mi un 
consejo pa e luna aki mes, pa mi sa kiko pa hasi. 
Di antemano miles di danki. 

Un amiga 


Amiga, 

Di un banda ta di comprende ku esaki a kai bo mama dyro, pasobra 
podiser e tabata tin hopi confiansa den bo. Esakinan ta motibonan ku 
hopi biaha majoranan ta haja desconfiansa den nan yuinan, door ku 
nan ta hasi mal uso di djé. 

Pero di otro banda e no tin e derecho pa forsa bo pa comete abortus. 
Esaki ta debi, manera bo mes a skirbi, ku bo ta stima e mucha hom- 
ber i kizas hasta bo mes a permiti esaki voluntariamente. 

Si e mucha homber ta willing pa casa ku bo mi no ta mira un pakiko 
esaki sosode. Laga e mucha homber hunto ku bo papia ku bo major-. 
nan i mi ta sigur ku apesar e kai nan duro, nan lo acepta i tur cos lo 
wordo resolve satisfactoriamente. 


AMOR VERDADERO? 


Mi amigo, 
Ta for di hopi tempo caba mi a desea di manda bo e carta aki, pero mi 
tabata tin masha berguensa ku somebody haja sa cu mi a skirbie. Pa 
bisa bo berdad bo REVISTA ta hopi lesa y bo contestanan ta great. 
Mi ta un mucha mujer di 22 anja y mi mes ta haja mi mes groovy y 
atractivo. 
Apesar di tur e cosnan aki toch mi ta tristo, pasobra mi berdadero 
amor a laga mi y nos tin casi 1 anja y mei sin tin contact mas cu otro. 
Despues tin hopi mucha homber ta gusta mi y ta bisa cu nan ta 
stimami, pero pa ningun di nan mi a sinti loke mi a sinti pa esun di 
promer. 
Ta fastioso tambe pa mi sigui asina, pero kiko mi hasi? Wel mi sa cu 
sigur e otro lo no bin mas, pasobra el tin un otro mucha muher cu 
plan fijo pa casa. Sr. dunami un bon conseho pasobra mi ta pendiente 
di bo contesta. Di antemano miles di danki. 

R.T. 


Amiga, 

Mi ta gosa bo ku bo ta asina sigur di bo mes i ku bo mes ta haja bo 
mes great i atractivo. Kizas si no tabata asina bo caso lo tabata otro. 
Door ku bo ta pensa riba esaki mes bo ta sintibo tof i difisil pa acepta 
un di e variosnan ku ta gusta bo. 

Ja ku bo mes ta ripara ku ta difisil pa esun di promer lo hasi un 
come-back, mi ta kere ta conbini bo acepta un otro, pero en todo caso 
trata pa lubida e mucha homber, pasobra si bo no hasi esaki e asunto 
ta keda mes difisil pa soluciona. 

Mi ta comprende ku ta difisil lubida mientras ku bo ta stima sincera- 
mente. No sea debili ta bo mes mester hasi tur loke bo por pa vence 
e amor ku ta difisil bira esun realidad. 

Wine, dine, dance and relax all under the 
”DIVI-DIVI TREE” 
Enjoy yourself on the beach, the swimming 
pool and the 
"Pelican Beach Bar 8 Patio Beach Hotel” 

Amistad ta felicita y gradici Ciska Janssen kende a logra trece un medaya di oro for di e XII weganan deportivo 


centro-amerikano y di Caribe na Santo Domingo. Ciska a demostra di ta un bon atleta, cu a traha duro pa yega 
caminda e ta. Pabien, Ciska! 

